Pasaulinė skraidančiojo disko federacija
Pasaulinė skraidančiojo disko federacija (angl. World Flying Disc Federation, WFDF) – svarbiausia skraidančiojo disko disciplinų organizacija, vienijanti skraidančiojo disko nacionalines organizacijas iš viso pasaulio, organizuoja žemynų ir pasaulio skraidančiojo disko disciplinų turnyrus. WFDF vienija 62 valstybes iš viso pasaulio: Afrikos, Australijos, Azijos, Europos, Pietų Amerikos, Šiaurės Amerikos ir Karibų. WFDF yra nepelno siekianti organizacija, įkurta 1985 metais JAV, Kolorade. Federacija atstovauja šioms sporto šakoms: lėkščiasvydžiui (lauko, paplūdimio, uždarų patalpų), diskgolfui, individualioms rungtims su disku (toliausiai numesto disko rungtis, taiklumas, paties mesto ir pagauto disko rungtis, diskatlonas), guts, dvidiskiui, frystailui.